open-index/open-wikipedia-markdown huggingface dataset:
Folkelarm

**Folkelarm** er et norsk musikkarrangement og bransjetreff med mål om å markedsføre folkemusikkartister for den norske og internasjonale folke- og verdensmusikkbransjen. Folkelarm ble arrangert for første gang i Oslo i 2005, og har senere blitt arrangert årlig. Arrangementet eies og administreres av FolkOrg - organisasjonen for folkemusikk og folkedans.

Folkelarm har siden starten i 2005 delt ut Folkelarmprisen (*Norwegian Folk Music Awards*). Prisen deles ut til folkemusikkutgivelser fra det siste året. Kategoriene har variert fra år til år, og i 2010 var det fire kategorier: «solist», «tradisjonelt samspill», «åpen klasse», «dokumentasjon» og «årets folkemusiker».

I tillegg til konsertene er Folkelarm en møteplass for norsk og utenlandsk musikkbransje. De siste årene har Folkelarm samlet om lag 50 internasjonale delegater fra over 20 land, og over 100 norske delegater. Folkelarm arrangerer seminar og workshops, samt egne arrangement tilrettelagt for bransjeaktørene.

## Se også
* , årlig norsk musikkonferanse, -festival og bransjetreff
* Folkelarmprisen

## Eksterne lenker
* Folkelarms nettsider
* Vinnere av Folkelarmprisen 
* Artister som har spilt på Folkelarm
Birger Strømsheim

**Birger Edvin Martin Strømsheim** (født 11. oktober 1911 i Ålesund, død 10. november 2012 i Oslo) var under andre verdenskrig med i Kompani Linge og deltok i tungtvannssabotasjen av Norsk Hydros fabrikk på Vemork.

## Aksjoner
Strømsheim var en av seks mann i den gruppen som deltok i «Operasjon Gunnerside» under Vemork-aksjonen. Under aksjonen var Strømsheim en av tre sabotører som tok seg inn i selve tungtvannsfabrikken.

Strømsheim deltok senere i Fieldfare-operasjonen sammen med Joachim Rønneberg og Olav Aarsæther.

## Utmerkelser
For sin innsats under krigen ble Strømsheim to ganger tildelt St. Olavsmedaljen med ekegren. Videre ble han tildelt Deltakermedaljen med rosett og Haakon VIIs 70-årsmedalje.

Av utenlandske dekorasjoner mottok Strømsheim britiske Military Medal, den amerikanske Frihetsmedaljen med bronsepalme og de franske dekorasjonen Æreslegionen og Croix de Guerre (med palme).

## Referanser


## Litteratur
* Gunnar Myklebust: *Tungtvannssabotøren*, Aschehoug (2011) ISBN 978-82-03-29306-1.
Lasse Haughom

**Lasse Haughom** (født 30. mars 1945 i Porsgrunn) er en norsk lokalpolitiker for Fremskrittspartiet. Han var ordfører i Vardø kommune i Finnmark fra 2011 til 2015.

## Karriere
Haughom vokste opp i Eidanger, og seilte i utenriksfart fra han var 16 til 18 år. Etter kortvarige jobber blant annet på sagbruk og ved Norsk Hydro på Herøya, tok han realskolen i Forsvaret i Halden og befalsskolen i Stavern, og var offiser i Luftforsvaret i Vardø fra 1967. Han var stasjonert på Andenes fra 1980 til 1984, og jobbet deretter i Etterretningstjenesten, først i Boston i USA til 1986, deretter ved Forsvarets stasjoner i Finnmark. Fra 2003 til han ble pensjonist i 2005 var han kommandant ved Vardøhus festning, med orlogskapteins grad.

## Kilder
* Porsgrunns Dagblad: Vardø-ordføreren fra Eidanger (26. november 2012, besøkt 13. desember 2012)
* Verneplan Vardøhus festning: 4.1 Historisk oversikt (med liste over kommandanter på festningen, besøkt 13. desember 2012)

## Eksterne lenker
* NRK: Her tar ordføreren over flyet (12. desember 2012)
* Nordlys: Jeg driter i hele barnehage-saken (28. mai 2013)
Mario Draghi

**Mario Draghi** (født 1947) er en italiensk økonom som var Italias statsminister fra februar 2021 til oktober 2022. Fra 2006 til 2011 ledet Draghi den italienske nasjonalbanken, og han var president i Den europeiske sentralbank fra 2011 til 2019.

## Biografi
Draghi var professor ved Universitetet i Firenze fra 1981 til 1991 og fra 1984 til 1990 direktør i Verdensbanken. Han var direktør for Italias Dipartimento del Tesoro fra 1991 til 2001. Draghi arbeidet som visepresident og direktør for Goldman Sachs i perioden 2002 til 2005. Fra 2006 til 2011 ledet han den italienske nasjonalbanken og var i samme periode leder av Rådet for finansiell stabilitet.

Han var president i Den europeiske sentralbank fra 1. november 2011 til 31. oktober 2019. I samme periode var han leder av Det europeiske råd for systemrisiko. 

Draghi ble i januar 2014 kåret til årets sentralbanksjef for 2013 av CentralBanking.com.

Han ble i februar 2021 bedt av Italias president om å danne ny italiensk regjering. Draghis regjering som ble innsatt 13. februar 2021 besto av politikere fra både høyre- og venstresiden i italiensk politikk og dessuten eksperter. Han trakk seg i juli 2022 etter at koalisjonspartneren Femstjernersbevegelsen unnlot å delta i avstemningen til et forslag om økonomiske støtteordninger i kjølvannet av krigen i Ukraina. Hans regjering fikk dermed et flertall, men Draghi søkte likevel avskjed. Søknaden ble avslått av president Sergio Mattarella. Etter at tre høyreorienterte regjeringspartier ikke ville støtte han i parlamentet 20. juli 2022 søkte Draghi på nytt om avskjed, og søknaden ble denne gang tatt til etterretning av president Mattarella. Han ba Draghis regjering fortsette som forretningsministerium til en ny regjering kunne tiltre. Den 22. oktober 2022 overtok Giorgia Meloni som Italias statsminister.

## Referanser


## Eksterne lenker
* 
* 
*
Joanikij av Sliven

**Joanikij av Sliven** (bulgarsk: Йоаникий Сливенски, født **Ivan Georgiev Nedeltsjev** (Иван Георгиев Неделчев) 1939–2024) var en bulgarsk biskop i Den bulgarske ortodokse kirke.

Joanikij var fra 1980 metropolitt av Sliven eparki.

## Eksterne lenker
* Сливенски митрополит Йоаникий  - biografi på *bg-patriarshia.bg* 
* Сливенски Митрополит Иоаникий - biografi på *mitropolia.sliven.net*
Kyr på engen

***Kyr på engen*** (nederlandsk: *Koeien in de weide*) er et oljemaleri malt i 1883 av Vincent van Gogh. Maleriet var tidligere kun kjent gjennom et fotografi av meget dårlig kvalitet.

## Referanser


## Eksterne lenker
* Tidligste malerier 1881-1883 hos vggallery.com
* Koeien in de weide hos vggallery.com
Willy Wyssenbach

**Wilhelm «Willy» Wyssenbach** (født 28. januar 1933) er en prisbelønt sveitsisk kokk, kjent fra sitt virke ved Hotel Continental i Oslo, derunder *Annen Etage*, Theatercafeen og *Lipp*.  

I 1951 mottok han premie for beste avlagte svenneprøve i Bern.

Han kom til Hotel Continental i 1957 og overtok i 1963 som kjøkkensjef efter André Engh, som i sin tid hadde innført det franske kjøkken der. Under et studieopphold i Lyon 1974 ble han bekjent av Alain Chapel og det ble etablert en utvekslingsavtale mellom hans restaurant og Hotel Continental. Chapel gjestet selv Wyssenbach og *Annen Etage* årlig frem til sin død i 1992 og Paul Bocuse tok over en tid, før *Annen Etage* stengte 1996-98.

Selv ble Wyssenbach Årets kjøkkensjef for sitt virke i 1982 og fikk være med på *[[Fjernsynskjøkkenet]]*.

Det var under Wyssenbachs ledelse at restauranten Annen Etage i 1984 ble den første i Norge til å motta stjerne i Michelinguiden (fikk den også i 1985). Blant hans elever finner man Bocuse d'Or-medaljørene Bent Stiansen og Lars Erik Underthun. Han har også vært chef for SAS' bevertning på 1. klasse.  Han trakk seg tilbake i 1997 og ble etterfulgt av Harald Osa. 

## Premier
* Årets kjøkkensjef 1982
* André Enghs gullnål 1999

## Utgivelser
* 
* 

## Referanser
Skihopping under Vinter-OL 1928

**Skihopping under Vinter-OL 1928** ble holdt i Olympiabakken, St. Moritz, Sveits lørdag den 18. februar 1928.

## Medaljevinnere

## Resultater
Tre dommere ga hver sin poengsum, hvor både stilpoeng og lengdepoeng inngikk, for begge omgangene. Gjennomsnittet av de tre dommernes poeng var den tellende poengsummen per omgang. Man regnet så ut gjennomsnittet av dommerpoengene for begge omgangene, slik at man fikk den endelige poengsummen.

**Dommere:**
* 1 – 
* 2 – 
* 3 – 

*f = fall

## Deltagende nasjoner
I alt 38 skihoppere fra 13 nasjoner konkurrerte under lekene i Sankt Moritz 1928:

## Referanser




## Eksterne lenker
* Resultater  på Sports-Reference.com
*   (polsk)
Kommunestyre- og fylkestingsvalget 2011 i Oslo

**[[Kommunestyre- og fylkestingsvalget 2011]]** blei avholdt 12. september 2011. Denne delartikkelen omhandler valgresultatet for Oslo og byens bydeler. Oslo regnes som et eget fylke, og det er derfor ikke valg til fylkestinget her.

## Kommunevalget

**Partiforkortelser:** A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti

### Kommentarer
Fargekoder for partia: 

 
Ved kommunevalget i Oslo var det heile femten lister å velge mellom: A, SV, R, Sp, KrF, V, H, Frp, Dem, DLF, KSP, Kyst, MdG, NKP og PP. Høyre hadde en framgang på 10,4 prosentpoeng, og partiet er med sine 35,7 prosent av stemmene igjen byens største. Arbeiderpartiet gikk også fram og har nå 33,1 prosent (opp 3,3). Miljøpartiet De Grønne gikk fram 1,9 poeng til 2,5 og fikk dermed plass i bystyret. Alle de øvrige partia gikk tilbake. Størst tilbakegang hadde Fremskrittspartiet (ned 7,3 til 10,7) og SV (ned 4,2 til 6,3). Fem av listene fikk under 250 stemmer hver. Valgdeltakelsen var 65,9 prosent.

Høyres Fabian Stang kunne etter valget fortsette som ordfører. Han var byens klart mest populære politiker med  ekstrastemmer på Høyre-lister og  slengere (personstemmer på andre lister). Stian Berger Røsland fra Høyre fortsatte som byrådsleder, men Fremskrittspartiet gikk ut av byrådet og blei erstatta av Venstre og Kristelig Folkeparti.

## Bydelsvalga

### Resultat

I 2011 var andre gang samtlige av Oslos femten bydeler hadde direkte valg til bydelsutvalga. Det blei avgitt  stemmer, mot  ved valget til kommunstyre.

Åtte partier stilte liste i samtlige bydeler (A, SV, R, KrF, V, H, Frp og MdG). Dessuten stilte Senterpartiet i 13 bydeler og Pensjonistpartiet i fire.

Høyre fikk 33,0 prosent av stemmene og blei størst i de vestlige bydelene (Frogner, Nordre Aker, St. Hanshaugen, Ullern og Vestre Aker) samt Nordstrand. Arbeiderpartiet fikk 32,2 prosent og blei størst i de øvrige bydelene.

Fremskrittspartiet hadde Stovner, Alna og Grorud som beste bydeler. Venstres beste resultater kom i St. Hanshaugen, Sagene og Nordre Aker. SV hadde si høyeste oppslutning i Grünerløkka, Gamle Oslo og Sagene. Det samme gjaldt Rødt, men med en annen rekkefølge. Miljøpartiet kom best ut av det i St. Hanshaugen, Gamle Oslo og Sagene.

### Mandater

Alle bydelsutvalga består av femten representanter. Arbeiderpartiet fikk reint flertall i Alna, Grorud, Stovner og Søndre Nordstrand, mens Høyre fikk dette i Vestre Aker, Ullern og Frogner.

## Referanser
«Ophaalbrug in Nieuw-Amsterdam»

**«Ophaalbrug in Nieuw-Amsterdam»** (*Vindebro i Ny-Amsterdam*) er en akvarell malt av Vincent van Gogh i 1883. Motivet er hentet fra landsbyen Ny-Amsterdam i Drenthe nordøst i Nederland, hvor van Gogh oppholdt seg høsten 1883, etter at han flyttet fra Haag. Verket befinner seg i Groninger Museum i Groningen.

## Referanser


## Eksterne lenker
* Akvareller hos vggallery.com
* Ophaalbrug in Nieuw-Amsterdam hos vggallery.com
* Ophaalbrug in Nieuw-Amsterdam hos Groninger Museum
Laila Davidsen

**Laila Davidsen** (født 28. januar 1974) er en norsk politiker (Høyre, tidligere Fremskrittspartiet) som var ordfører i Alta kommune fra 2011 til 2015.

Davidsen har økonomi- og lærerutdanning, og var Høyres andrekandidat fra Finnmark ved stortingsvalget 2013. Hun var også representant i Finnmark fylkesting 2007–2015.

Laila Davidsen representerte Fremskrittspartiet i Alta kommunestyre fra 2007, men meldte overgang til Høyre i 2010. Hun var også vararepresentant til Stortinget for FrP fra 2009.

## Referanser


## Eksterne lenker
* 
*
Anne Karin Olli

**Anne Karin Olli** (født 1964) er en norsk-samisk politiker for Høyre.

Hun var ordfører i Måsøy kommune i Finnmark fra 2011 til 2014, som den første ordføreren siden okkupasjonen som ikke tilhørte Arbeiderpartiet Fra 2014 til 2020 var Olli statssekretær i Kommunal- og moderniseringsdepartementet med et spesielt ansvar for saker som omhandler samer eller nasjonale minoriteter.

Olli var leder for Finnmark Høyre fra 2008 til 2012, medlem av Finnmark fylkesting fra 2007 til 2011 og vararepresentant til Stortinget fra Finnmark i periodene 2009–2013 og 2017–2021.

Olli er utdannet sykepleier og var ledende helsesøster i Måsøy kommune, bosatt i Havøysund, før hun ble ordfører.

Anne Karin Olli er søster av tidligere sametingspresident Egil Olli.

## Referanser


## Eksterne lenker
*
Cecilie Hansen

**Cecilie Hansen** (født 3. november 1970) er en samisk politiker som fra 2017 til 2021 representerte Senterpartiet på Sametinget, innvalgt fra valgkrets Østre. Hun var leder for Sametingets plan- og finanskomité i denne perioden. 

Hun var ordfører i Sør-Varanger kommune i Finnmark fra 2011 til 2015.

Hun var en av feministene bak et opprop for inkluderende kvinnekamp i 2020.

## Referanser


## Eksterne lenker
* Sametinget - Cecilie Hansen
Inga Manndal

**Inga Ceselie Louise Manndal** (født 10. september 1954) er en norsk politiker for Sosialistisk Venstreparti.

Hun var ordfører i Gamvik kommune i Finnmark fra 2011 til 2015. 
I valgkampen var hennes viktigste valgløfte å få kommunen fjernet fra ROBEK-listen ved å rydde opp i kommuneøkonomien, og gjøre dette uten å skjære ned på velferdstilbudet.

Tidligere har hun blant annet jobbet som regnskapsfører og vært styremedlem i Finnmarkseiendommen.

## Referanser
«Liggende koe»

**«Liggende koe»** (‘’Liggende ku’’) er navnet på to oljemalerier malt i 1883 av Vincent van Gogh.


Fil:Van Gogh - Liegende Kuh.jpeg|*«Liggende koe»*, 1883, oppbevares på ukjent sted (F1c)


## Eksterne lenker
* Tidlige malerier hos vggallery.com
* Liggende koe 1 hos vggallery.com
* Liggende koe 2 hos vggallery.com
Riksgjeldskontoret

**Riksgjeldskontoret**, vanlig kjent som **Riksgälden**, er en svensk statlig forvaltningsmyndighet, opprettet i 1789, som sorterer under Finansdepartementet og er statens sentrale finansforvaltning. Myndigheten er også garantimyndighet ifølge loven (1995:1571) om insättningsgaranti og loven (1999:158) om investerarskydd.

## Referanser


## Eksterne lenker
*
Telefonterror

**Telefonterror** refererer til all bruk av telefon for å skape irritasjon, krenkelse osv. Begrepet brukes  spesielt om at innholdet i telefonsamtalene eller tekstmeldingene er vås, og at det har skjedd mange ganger.

Foreløpig er Sven Høgda fra Norge den eneste i Skandinavia som har fått en dom for telefonterror.
Gerd Stamsø Munch

**Gerd Stamsø Munch** (1931–2023) var en norsk arkeolog. Hun ble cand.mag. med arkeologi i fagkretsen, og flyttet deretter til Tromsø med sin mann Jens Storm Munch. Fra 1960-årene arbeidet hun som prosjektmedarbeider ved Tromsø museum, og sto for flere større utgravninger. Munch var sentral i å bygge opp den arkeologiske kompetansen i Nord-Norge.

Hun deltok i undersøkelsen ved Grunnfarnes i Torsken kommune på Senja. Dette var den første fagmessige undersøkelsen av de nordnorske gårdshaugene. I begynnelsen av 1980-årene ble det funnet spor av gammel bosetning ved Borg på Vestvågøy i Lofoten. Munch var da en pådriver for å følge opp disse undersøkelsene, og det ble etter hvert klart at det dreide seg om et funn utenom det vanlige. Hun fulgte opp resultatene, og var med på å gjennomføre planene om et visningssenter for høvdinggården, og publikasjonen av funnene.

## Bibliografi
*  
*  
* 
*  
*  
*  
*  
*  
* 

## Referanser
Finn Wellberg

**Finn Wellberg** (født 6. april 1930 i Oslo) er en norsk forfatter, journalist og redaktør, bosatt i Larvik.
  
Han var journalist i *[[Vårt Land]]¨* fra 1950 – 1954, journalist i Norsk telegrambyrå/ NTB i 1954 – 1956, og i *[[Morgenposten]]* 1956 – 1961. Han var redaktør i *[[Bok & samfunn|Norsk Bokhandlertidende]]* / Den norske bokhandlerforening i 1962 – 1963. I perioden 1978 – 1994 var han redaktør i *[[Østlandsposten]]*. 
 
Wellberg var fram til 2006 leder i Norsk Journalistslag seniorklubb i Vestfold, han var leder i Wildenveyselskapet fram til 2010, og har også vunnet Herman Wildenveys Poesipris, samt Gurvikas Ærespris for sitt engasjement i lokalmiljøet. 
  
## Bibliografi
* *Til Tjeneste, Lions i Norge gjennom 50 år* &ndash; fakta  
* *Livsverk, om trelastfirmaet Bergene Holm as* &ndash; fakta 
* *Tilbakeblikk, biografi om Nanna Treschow* &ndash; biografi 
* *Nyinger, årbok Wildenvey-selskapet, 16. utgaver*1995 – 2011 
* *Tilbakeblikk, biografi om Nanna Treschow* &ndash; biografi 
* *Fra gutteklubber til samfunnsinstitusjoner, Hasle/Løren 1911 – 2011* &ndash; fakta 
* *Tennis i hundre, Larvik tennisklubb 1902 – 2002* &ndash; fakta 
* *Kaja, bestefar og maurtua, [[Liv forlag]], 2011*&ndash; fakta   

## Eksterne lenker
* Herman Wildenveys poesipris
* Forfatterside hos Liv Forlag
David Headley

**David Coleman Headley** (født **Daood Sayed Gilani** 3. juni 1960 i Washington D.C.) er en pakistansk-amerikansk terrorist som har eklært seg skyldig i medvirkning til terrorangrepene i Mumbai i 2008 som drepte over 160 mennesker og planlegging av et terrorangrep mot Jyllands-Posten.

Headley ble arrestert 3. oktober 2009 da han var på vei til å ta et fly til Pakistan, hvor myndighetene mener han hadde tilknytning til den islamistiske terrororganisasjonern Lashkar-e-Taiba.

I mars 2010 erklærte Headley seg skyldig etter tiltale. Han har inngått en *[[plea bargain]]*-avtale med amerikanske påtalemyndigheter som innebærer at disse vil kreve livsvarig fengsel for Headley istedenfor dødsstraff som han ellers kunne risikert. Avtalen innebærer også at Headley samarbeider med amerikanske myndigheter om å avsløre andre medlemmer av terrororganisasjonen. Han er ventet å få fastsatt straff i begynnelsen av 2012.

## Referanser
Nedyalko Yordanov

**Nedyalko Assenow Yordanov**, også **Nedyalko Asenov Yordanov**, eller **Nedialko Asenov Yordanov**; bulgarsk: *Недялко Асенов Йорданов* (født 18. januar 1940 i Burgas) er en bulgarsk forfatter, dikter, regissør og oversetter. Jordanov var en nær venn av den tyrkisk-bulgarske dikteren Recep Küpçü og har oversatt enkelte av hans verker til bulgarsk.

## Biografi
Jordanov tok avsluttende eksamen i sin hjemby. I 1962 avsluttet han sitt studie av bulgarsk filologi ved Universitetet i Sofia. I det påfølgende år underviste han i litteratur i Malko Tarnowo. Mellom 1983 og 1990 var han direktør ved Andriana Budewska-teatret i Burgas. Ved siden av dette var Jordanov redaktør av tidsskriftet *More* (bulg. Море; betyr *hav*) fra 1980 til 1988. Mellom 1990 og 1999 var han regissør ved teatret *Wasraschdane* i Sofia.

## Bibliografi (utvalg)
* *Всичко ще изпитаме* (1963)
* *Едно дете говори с баща си* (1964)
* *Когато ставаме бащи* (1965)
* *Ние не вярваме в щъркели* (1968)
* *И все пак любов* (1968)
* *Ние сме на двадесет и пет години* (1969)
* *Въпрос на принцип* (1972)
* *Лирика* (1973 )
* *Мотопедът* (1973)
* *Остаряваме бавно* (1990)
* *Не остарявай любов* (1991)

## Utmerkelser
* Æresborger av byen Burgas (1998)
* Stara Planina-ordenen (2009)

## Referanser


## Eksterne lenker
*  
*
Churchillparken

**Churchillparken** er en offentlig park i København  oppkalt etter Winston Churchill. Parken ligger ved Langelinie, Frihedsmuseet, Kastellet og den engelske kirken *St. Alban's English Church*. I parken er det satt opp flere skulpturer, blant annet Stephan Sindings «Valkyrie». «Finnebørnsmonumentet» (2004), utført av den finske kunstneren Gerda Qvist, er til minne om rundt 4.000 finske barn som ble evakuert til danske familier under vinterkrigen.

Frihedsmuseet brant ned i 2013, og gjenreises fra grunnen. Utgravninger ble i denne forbindelse iverksatt i 3-4 meters dybde i Churchillparken, og det ble funnet en steinalderboplass fra ca 6000 f.Kr., datert ut fra piletre og formen på pilespisser.

## Referanser


## Eksterne lenker
*
Mini (BMW)

**Mini** (ofte skrevet **MINI**) er et bilmerke eid av BMW som spesialiserer seg på små biler.

Mini var opprinnelig et spesifikt kjøretøy, en liten bil opprinnelig kjent som Morris Mini-Minor og Austin Seven, produsert av British Motor Corporation i 1959, og videreutviklet til et merke som inkluderer en rekke små biler, inkludert Clubman, Traveller og Moke. Den opprinnelige todørs minien ble produsert inntil 2000. Utviklingen av en etterfølger startet i 1995 og den nye generasjonen ble sluppet i 2001. Miniens modellutvalg har blitt utvidet fra basisversjonen med to dører Hardtop/Hatch til å inkludere Clubman (stasjonsvogn), Convertible og Countryman (crossover).

Minien var opprinnelig et produkt fra British Motor Corporation som i 1966 ble en del av British Motor Holdings. British Motor Holdings fusjonerte med Leyland Motors i 1968 og ble til British Leyland. Mini ble et eget merke i 1969. På 1980-tallet ble British Leyland splittet opp, og i 1988 ble Rover Group, inkludert Mini, kjøpt av British Aerospace. I 1994 ble Rover Group kjøpt av BMW. I 2000 ble Rover Group splittet opp av BMW, hvor BMW beholdt bilmerket Mini.

Mini Hatch/Hardtop, Clubman og Convertible bygges ved Plant Oxford i Cowley i Oxfordshire i Storbritannia, mens Countryman settes sammen av Magna Steyr i Østerrike.

## Referanser


## Eksterne lenker
* New Mini Norge
*  (internasjonalt)
Muttertrekker

En **muttertrekker** er en type slagtrekker, altså et verktøy som gir rotasjonsbevegelse til en aksling med kraftige impulser. Den brukes til montering og demontering av festemateriell som krever høyt moment. Slagtrekkeren fungerer ved å lagre en større mengde bevegelsesenergi i en rotasjonsmasse som plutselig leverer denne energimengden til utgangsakslingen (firkanten).

Muttertrekkere kan brukes til festing av hjulmuttere som et alternativ til for eksempel hjulkryss. Disse maskinene har ofte 12.7&nbsp;mm ( toms) firkantfeste til pipenøkkel, og har meget høyt moment (f.eks. 400 Nm).

Slagtrekkeren kan være drevet elektrisk, pneumatisk (trykkluft) eller hydraulisk, men den pneumatiske (luftdrevne) slagtrekkeren er mest utbredt.

## Se også

* Slagskrutrekker

## Referanser
«Le Marché aux esclaves»

**«Le Marché aux esclaves»** (*Slavemarkedet*) er et maleri av 1800-tallskunstneren Gustave Boulanger. Det avbilder en romersk slaveauksjon. Maleriet viser markedsføringen av sju unge mennesker, i alderen fra barn til unge voksne, som slaver. Alle har på seg merkelapper som viser at de tilgjenglige som slaver. Den høyeste, stående, ung kvinne har på seg et gjennomsiktig plagg som klart viser hennes bryster og kjønnshår. Auksjonariusen spiser lunsjen mens han ser veldig avslappet ut. 

Maleriet stammer fra maleritradisjonen fra Parissalongen og akademisk kunst fra det 19. århundre og viser en erotisk scene formet som et historiemaleri, som var skikken den gangen i Paris. Boulanger hadde besøkt Italia, Hellas og Nord-Afrika, og maleriet reflekterer hans fokus på korrekte kulturelle detaljer og hans ferdigheter til å gjengi de kvinnelige former.

## Referanser


## Se også
*Slaveriet i Romerriket
Báthory

**Báthory** er familienavnet til:
*Huset Báthory, en ungarsk adelsslekt
## Personer
*Andreas Báthory (1329–1345), biskop av Großwardein
*Andreas Báthory (1566–1599), kardinal, fyrste i Transilvania
*Anna Báthory (1594–1636), søster av Gabriel Báthory
*Balthasar Báthory (1560–1594), bror av András Báthory
*Christof Báthory (1530–1581), bror av kong Stefan Báthory
*Dennis Báthory-Kitsz (* 1949), amerikansk komponist
*Gabriel Báthory (1589–1613), fyrste i Transilvania
*Elizabeth Báthory (eg. Erzsébet, 1560–1614), grevinne, kjent som «den blodige grevinnen»
*Nicolaus Báthory (1435–1506), biskop i Vác
*Sigismund Báthory (1572–1613), fyrste i Transilvania
*Stefan Báthory av Ecsed (1435–1493), voivod i Transilvania
*Stefan Báthory (1477–1530), paladin av Ungarn
*Stefan Báthory von Somlyó (1477–1534), voivod i Transilvania
*Stefan Báthory (1533–1586), konge av Polen, fyrste i Transilvania

## Andre betydninger
* Bathory (band), et black/viking/thrash metal-band fra Sverige
«Quadrato di Villafranca»

**«Il Quadrato di Villafranca»** eller *Esercitazione di tiro* er et maleri malt 1876–1880 av Giovanni Fattori. Det viser en scene fra slaget ved Custoza (1866).

Maleriet tilhørte Stramezzi-samlingen i Crema og ble publisert i katalogen i Giovanni Malesci (red. De Agostini, Novara) al n° 175  med tittelen  “Esercitazione di Tiro”. Maleriet har blitt utstilt ved Macchiaioli-utstillingen som ble organisert av Galleriet for moderne kunst i Firenze i 1956, ved Montecatini-utstillingen i 1986 og ved Mole Antonelliana i Torino i 1986.
Tigerdrømkilden

**Tigerdrømkilden** () er en kilde og et historisk landemerke i sørvestre Hangzhou i provinsen Zhejiang i Folkerepublikken Kina.

Vannet springer ut fra kvartsitt og anses som noe av det fineste kildevannet i Kina. Vannet er yndet for tebrygging, som for den lokale spesialitet Longjing-te.

Munken Ji Gong er begravet her.

## Referanser
Pentagonalt ikositetraeder

Et **pentagonalt ikositetraeder** er et catalansk legeme med 24 pentagoner som sider, 38 hjørner og 60 kanter. Det duale polygonet er den sløve kuba.

## Areal og volum
Arealet *A* og volumet *V* til et pentagonal ikositetraederr med sidelengde 1 er:
:3\sqrt{\frac{22(5t-1)}{4t-3}} \approx 19.29994
:\sqrt{\frac{11(t-4)}{2(20t-37)}} \approx 7.4474
Den Norske Mannsoktett

**Den Norske Mannsoktett** er et norsk vokalensemble startet av Øivind Pedersen og Lasse Bræin i 1985. Gruppa har sin base i Lillehammer. Oktetten har markert seg med spesialskrevne arrangement og humor. Besetning 2018 er Ketil Fjær, Tore Helseth, Steinar Berg, Dag Leonardsen, Tom Granlund, Ola Dahl, Øivind Pedersen, Erlend Rasmussen, Trygve Elvsås og Ivar Berg. Vokalensemblet har også samarbeidet med nordiske låtskrivere som Olle Adolphson, Erik Bye, Anne Grete Preus, Tove Karoline Knutsen, Jan Eggum, Ole Paus, Finn Kalvik, Göran Fristorp, Lars Martin Myhre, Hans Rotmo, Jonas Fjeld og Anita Skorgan.

## Eksterne lenker
* Nettpresentasjon
Kulwin jernbanelinje

**Kulwin jernbanelinje** ligger i det nordvestlige Victoria, Australia. Den går fra Robinvalelinje i Korong Vale og blir bare brukt av godstog.

## Historie
Linjen ble åpnet fra Korong Vale til Wycheproof i 1883, og utvidet til Sea Lake i 1893, og til Nandaly i 1914, Mittyack i 1919, og Kulwin i 1920. Man kom seg opprinnelig til Bendigo jernbanelinjen via Bridgewater. I 1888 kunne man imidlertid bruke Dunolly–Inglewood-ruten til Mildura jernbanelinjen.

Den siste vanlige passasjertrafikken på linjen gikk fra Bendigo til Sea Lake den 7. mai 1977 og toget ble drevet av en dieselelektrisk  jernbanemotor. I april 2008 ble det offentliggjort at Korong Vale – Charlton seksjonen av linjen skulle oppgraderes som en del av Victorias kornnettverk som en del av en pakke på $ 23,7 millioner sammen med 6 andre stekninger.

I februar 2010 ble bruken stoppet på grunn av den forverrede tilstanden på sporene. Dette var fornuftig da mesteparten av korntogene bare gikk så langt som til Sea Lake.

## Stasjoner

Stasjoner og sidespor langs linjen innbefatter:

*Korong Vale, revet
*Wychitella, stengt
*Buckrabanyule, revet
*Barrakee, stengt
*Charlton, revet
*Teddywaddy
*Glenloth
*Fairview
*Wycheproof, stengt (nylig renovert og brukt som rådhus).
*Dumosa
*Nullawill
*Warne
*Culgoa
*Berriwillock, stengt
*Boigbeat
*Sea Lake, stengt
*Ninda
*Nyarrin
*Nandaly
*Pier Millan
*Mittyack
*Leitpar
*Kulwin, revet

## Referanser
Halesowen Joint Railway

**Halesowen Joint Railway** var en britisk før-grouping jernbaneselskap (lovgivning fra 1921) som åpnet en 10 kilometer lang jernbanelinje i 1883 i Midlands. Den ble etter hvert eiet sammen av Midland Railway og Great Western Railway.

Linjen ble stengt i 1964. Den tidligere stasjon ved Hunnington har blitt omgjort til et bolighus og den andre mellomliggende stasjonen ved Rubery har blitt revet. En kort strekning av linjen er igjen på den sørlige enden og benyttes av Longbridge motoranlegg selv om den ikke har hatt noen trafikk siden 1995.

Med stengningen, og rivingen av MG Rover Longbridge-fabrikken og den gjenværende strekningen av Halesowen Railway blir snart fjernet. I august 2008 eksisterte fortsatt den gamle Longbridgestasjonsbygningen, men Railway Magazine rapporterer at den gamle Longbridge signalbygningen blir revet, og det resterende sporet fra Halesowen knutepunktet også skal fjernes.

## Referanser
Quinten Matsys

**Quinten Matsys** (uttales *matseis*), også skrevet **Massys** eller **Massijs**, egentlig **Cornelis Quinten Matsys** (født 1465 eller 1466, død 1530) var en flamsk maler. Han var virksom i fødebyen Leuven og i Antwerpen, påvirket av tradisjoner fra nærområdene, særlig av Dirk Bouts. Etter hvert fikk han også sterke impulser fra italiensk kunst, særlig fra Leonardo da Vinci, og ble den første store flamske renessansemaleren, selv om han beholdt drag av den karakteristiske flamske realismen. Blant Matsys' arbeider er et alterskap laget for Petrus-kirken i Leuven (ca. 1509, nå i Brussel), og et alterskap for katedralen i Antwerpen (1511), *[[Kristus på korset]]* (i London), to madonnabilder (i Berlin, Paris), *[[Antonius' fristelse]]* (i Madrid) og det sjangerpregede *[[Vekslerparet]]* (1514, Paris). Han malte også utmerkede portretter , sjangermotiver og bilder med lett satirisk innhold.

Quinten Matsys var faren til Jan Matsys og farfaren til Quinten Matsys den yngre, begge malere.

## Referanser


## Kilder
* Artikkel i Store norske leksikon

## Eksterne lenker
*
Kontakt (film)

***Kontakt*** (originaltittel *Contact*) er en amerikansk science fiction-dramafilm fra 1997 regissert av Robert Zemeckis og basert på Carl Sagans roman, ''Contact'', fra 1985. Hovedrollen spilles av Jodie Foster mens andre sentrale roller spilles av Matthew McConaughey, James Woods, Tom Skerritt og John Hurt. 

*Contact* vant Hugo Award for beste drama og to Saturn Award. Den ble nominert til Oscar for beste lyd og Golden Globe for beste kvinnelige skuespiller.

## Handling
Ellie er en ung kvinnelig astronom som vier sitt liv til søken etter utenomjordisk liv, men blir motarbeidet av sin tidligere sjef Drumlin. Når hun mister offentlige forskningspenger, får hun uventet hjelp av den mystiske milliardæren Hadden og drar til New Mexico. Utstyrt med enorme radioteleskoper gjennomsøker hun himmelrommet etter livstegn fra intelligente ukjente. En dag oppnås kontakt, fra stjernen Vega. Kontakten ligner en mystisk puls, en blanding av maskin og hjerterytme. Oppdagelsen vekker internasjonal interesse og Ellie klarer å overbevise dem alle (inkludert presidenten) om at signalet inneholder tegninger til en gigantisk maskin. Maskinen bygges og hennes tidligere sjef, Drumlin, blir utvalgt til å reise. Ingen vet hvordan den virker eller hvor man havner. Maskinen blir imidlertid sabotert av en religiøs fanatisker og hele planen ser ut til smuldre opp. Men milliardæren Hadden har i all hemmelighet (i samarbeid med myndighetene i Japan og USA) bygget enda en maskin, og denne gangen er det Ellie som får reise.

## Om filmen

### Publikum
Filmen ble en suksess og innbrakte 171 millioner dollar på verdensbasis, hvorav 100 millioner i USA alene. Den havnet på en 16.-plass over de mest innbringende filmene i USA i 1997.

### Anmelderne
*Contact* fikk blandet mottakelse av filmanmelderne. Den amerikanske filmkritikeren Roger Ebert gav den 3,5 av 4 stjerner.

*[[Dagbladet]]* gav filmen terningkast tre og mente den var underholdende, men langdryg. ''VGs'' anmelder gav den terningkast fire. Nettstedet CINERAMA gav den terningkast seks i 2009 og skrev blant annet følgende: «Contact er en nydelig historie om de mest grunnleggende tingene i livet, alt sammen pakket inn i en spennende og engasjerende science fiction-film».

### Priser
*Contact* vant Hugo Award for beste drama og to Saturn Award. Den ble nominert til Oscar for beste lyd og Golden Globe for beste kvinnelige skuespiller.

## Rollebesetning
* Jodie Foster som Dr. Eleanor «Ellie» Arroway
* Matthew McConaughey som teolog Palmer Joss
* John Hurt som S. R. Hadden
* Tom Skerritt som Dr. David Drumlin
* James Woods som Michael Kitz
* William Fichtner som Dr. Kent Clark
* David Morse som Ted Arroway
* Rob Lowe som Richard Rank
* Jena Malone som Ellie Arroway 
* Angela Bassett som Rachel Constantine
* Geoffrey Blake som Fisher
* Jake Busey som Joseph, en religiøs fanatiker
* Tucker Smallwood som Missionleder

## Referanser


## Eksterne lenker
*
Runar Sjåstad

**Runar Sjåstad** (født 1968) er en norsk tidligere politiker (Ap). Han var fylkesordfører i Finnmark fra 2007 til 2017 og stortingsrepresentant fra 2017 til 2025. I 2024 ble han utnevnt til statsforvalter i Troms og Finnmark med tiltredelse når stortingsperioden utløper i 2025.

Ved stortingsvalget 2017 var han Arbeiderpartiets førstekandidat i Finnmark. På Stortinget er han medlem av Energi- og miljøkomiteen. Han var vararepresentant  til Stortinget i perioden 2001–2005 og 2009–2017. Han har næringen i Nord som sin fremste kampsak.

Sjåstad er utdannet industrimekaniker. Han har arbeidet for Sydvaranger Gruve og som organisasjonsarbeider for LO og distriktssekretær i Norsk Arbeidsmandsforbund.

I 2022 skrev *[[Vårt Land]]* at Sjåstad som fylkesordfører i Finnmark hadde forsøkt å legge press på avisen *[[The Barents Observer]]* for å hindre avisen i å skrive kritisk om Vladimir Putins styre i Russland.

Han er gift med Vendla (f. 1975), har tre barn og er bosatt i Vadsø.

## Referanser
 

## Eksterne lenker
* 
*
Contact

**Contact** har flere alternativer:

* *[[Contact (roman)]]*, en science fiction-roman fra 1985 skrevet av Carl Sagan.
** *[[Contact (film)]]*, en amerikansk film fra 1997 basert på boken.
Terje Damman

**Terje Damman** (født 1958) er en norsk politiker. Han var fylkesordfører i Vest-Agder fra 2011 til 2019, valgt for Høyre. Damman var også leder av fellesnemnda som hadde ansvaret for sammenslåingen til Agder fylkeskommune.

Da det skulle holdes fylkestingsvalg for hele Agder, ble ikke Damman nominert som Høyres fylkesordførerkandidat. To uker senere meldte han seg ut av Høyre og satt resten av valgperioden uten partitilhørighet.

Damman satt i Mandal bystyre fra 1984 til 1991 og ble første gang valgt inn i Vest-Agder fylkesting i 1995.

Damman er økonom og har hatt sitt virke i bankvesenet og kommunesektoren.

## Referanser
Per Lerøy

**Per Lerøy** (født 5. februar 1957) er en norsk politiker for Arbeiderpartiet. Han var ordfører i Austrheim kommune i Hordaland fra 2011 til 2023.

## Referanser
Odd Harald Hovland

**Odd Harald Hovland** (født 1962) er en norsk politiker (Ap). Fra 2021 til 2025 var han stortingsrepresentant for Hordaland og medlem av Stortingets justiskomité. Han var ordfører i Bømlo kommune i Hordaland fra 2011 til 2019. Før han ble ordfører var han lensmann på Stord. Etter han var ordfører ble han lensmann igjen på Stord.

## Referanser
Jon Larsgard

**Jon Larsgard** (født 9. november 1958) er en norsk politiker for Senterpartiet. Han var ordfører i Jondal kommune i Hordaland fra 2009 til 2019.

Larsgard har vært medlem av Jondal kommunestyre siden 2007.

## Referanser
Karstein Totland

**Karstein Jon Totland** (født 11. juli 1954) er en norsk lokalpolitiker for Høyre.

Han ble valgt til ordfører i Masfjorden kommune i Hordaland i 2011, gjenvalgt for en andre periode i 2015 og en tredje periode fra 2019. 

## Referanser


## Eksterne lenker
* Ordførar Karstein Totland. Masfjorden kommune.
Ruth Grethe Eriksen

**Ruth Grethe Østebøvik Eriksen** (født 13. oktober 1963) er en norsk politiker for Fremskrittspartiet, tidligere Høyre. Hun var ordfører i Sveio kommune i Hordaland fra 2011 til 2015. Eriksen meldte  seg ut av Høyre og inn i Fremskrittspartiet i 2015. Etter kommunestyrevalget i 2015 ble hun valgt til varaordfører i Sveio kommune for Fremskrittspartiet. 

Eriksen har tidligere arbeidet i forretningen i Valevåg og på danskebåten «Petter Wessel» 

Eriksen sitter som varaordfører i Linn Therese Erve sin første periode som ordfører, etter at et konstituerende kommunestyre ble foretatt 14.oktober 2019.  

## Referanser
Kjetil Hestad

**Kjetil Hestad** (født 1964) er en norsk politiker for Arbeiderpartiet. Han var ordfører i Tysnes kommune i Hordaland fra 2011 til 2015. fra 2015 til 2019 var han medlem av Fylkestinget i Hordaland. 

Hestad er fra 2016 miljø- og samfunnskoordinator i selskapene Lingalaks og Tombre Gruppen.

Kjetil Hestad ble i 2017 ansatt i Norske Sjømatbedrifters Landsforrening (NSL) hvor han idag er organisasjonssjef. 

## Referanser
Nordlyskatedralen

**Nordlyskatedralen Alta kirke** er en kirke i Alta som stod ferdig i 2013.

## Navnet
Kirkens navn ble vedtatt av Nord-Hålogaland bispedømme.

## Bygget
Arkitekter for byggverket var Link signatur og schmidt hammer lassen architects. Utsmykningen og de liturgiske møblene i kirkerommet er utformet av den danske kunstneren Peter Brandes. Hovedentreprenør var Alta-selskapet Ulf Kivijervi AS. Utvendig er Nordlyskatedralen kledd med titan, etter idé og utførelse av Råg Aarnes.

## Vigslingsgudstjenesten
Vigslingsgudstjenesten for Nordlyskatedralen ble holdt søndag 10. februar 2013. Kronprinsesse Mette-Marit og biskop i Nord-Hålogaland, Per Oskar Kjølaas, var til stede på gudstjenesten.

## Galleri


Fil:Nordlyskatedralen vinter.jpg|Nordlyskatedralen sett fra Markedsgata.
Fil:Alta Church from Air - Oct 2018.jpg|Nordlyskatedralen i oktober 2018.
Fil:Kirkeorgelet i Nordlyskatedralen.jpg|Kirkeorgelet i Nordlyskatedralen.
Fil:Døpefontenen i Nordlyskatedralen.jpg|Døpefonten i Nordlyskatedralen.


## Referanser



## Eksterne lenker
* Arkitekturguide for Nord-Norge og Svalbard
* Alta kirkelige fellesråd
* 
*  
*
Baku Metro

**Baku Metro** (aserbajdsjansk: *Bakı Metropoliteni*, i 1967—1991 også *Ленин адына Бакы Метрополитени* — *Lenin adına Bakı Metropoliteni*, russisk: *Бакинский метрополитен имени В. И. Ленина* – *[[Lenin|V. I. Lenin]] Baku Metro*) er en tunnelbane i Baku, hovedstaden i Aserbajdsjan.

Den åpnet 6. november 1967 – i sovjettiden – og har kjennetegn som kan finnes i de fleste tidligere sovjet-systemer, deriblant svært dype sentrale stasjoner og dekorasjoner som blander tradisjonelle aserbajdsjanske nasjonale motiver med sovjetisk ideologi.

Baku Metro har 27 stasjoner, tre linjer, og en totallengde på 40,3&nbsp;km. Rundt 608 200 mennesker bruker daglig (222 millioner i året) metroen.

## Linjer

## Rutenett og dato for åpning
### Tidslinje

## Se også
* Liste over stasjoner på Baku Metro

## Referanser


## Eksterne lenker
*     
* Urbanrail.net - Baku
André Kolingba

**André-Dieudonné Kolingba** (født 12. august 1935, død 7. februar 2010) var en sentralafrikansk offiser og politiker.

Han grep makten i landet ved et militærkupp i 1981, og ble senere statssjef og forsvarsminister. Etter demokratiseringen stilte han opp som presidentkandidat i 1993, men ble slått i første valgomgang.

Han stod i 2001 bak et mislykket statskupp mot president Ange-Félix Patassé.

## Referanser
Telesto (måne)

**Telesto** er en av planeten Saturns måner. Den ble oppdaget 8. april 1980, av astronomene Bradford A. Smith, Harold Reitsema, Stephen M. Larson og John W. Fountain. De fant den ved observasjoner fra jordbaserte observatorier.
Solomia Karoli

**Solomia Karoli** (født 23. februar 1962) er en norsk forfatter. Hun debuterte med boken *Sigøynerkongens datter* på Aschehoug forlag i 2009. Boken er selvbiografisk og handler om hennes oppvekst i sigøynerfamilien Karoli, og om hvordan hun ble utsatt for mishandling og omsorgssvikt gjennom oppveksten. Hun er datter av Polykarp Karoli (Pål Karlsen), som fra 1980-tallet ble kalt «sigøynerkongen» i media. Hun har uttalt at «myndighetene må stille krav til sigøynerne, barna må gå på skole, de kan ikke lenger leve på utsiden av samfunnet». Solomia Karoli er den første norske sigøyner som fullførte videregående skole. Hun kaller seg sigøyner, men lever ikke som en del av dette folket i dag.

Som ettåring ble hun etterlatt på et barnehjem i Tyskland av sine foreldre, og kom med hjelp av barnevernet til Norge som femåring. Da snakket hun bare tysk og het Caroline. Hun skriver i *Sigøynerkongens datter* at hun ble reddet av en norsk lærerinne som nærmest bortførte henne fra sigøynerleiren, etter at hun hadde blitt mishandlet av familien i lang tid. Saken ble slått stort opp i pressen i 1967, og hun ble omtalt som «Norges mest mishandlede barn» den gangen. Som 14-åring kom hun tilbake til sigøynermiljøet, men ble utstøtt fordi hun ikke kunne romanes og var «for norsk».

## Verk
* *Sigøynerkongens datter*, Aschehoug, 2009, ISBN 9788203291777

## Referanser
Anthony Hope

**Anthony Hope Hawkins**, bedre kjent som **Anthony Hope** (født 9. februar 1863, død 8. juli 1933) var en engelsk romanforfatter og dramatiker. Selv om han i sin tid var en profilert forfatter, særlig for hans spenningsbøker, er han i dag husket best for kun to bøker, *Fangen på Zenda* (The Prisoner of Zenda, 1894) og dens oppfølger, *Rupert of Hentzau* (1898). Disse to «mindre klassikere» innenfor engelsk litteratur  utspiller seg i det samtidige, men fiktive landet Ruritania og derav satte i gang en særegen sjangre som kalles for «ruritanske romanser» ved også andre forfattere henviser til dette fyrstedømmet et sted i østlige eller sentrale Europa. Hans bøker om Zenda har også inspirert flere tilpasninger, mest kjent er amerikanske filmatiseringer i 1937 og 1952 med samme tittel.

## Liv og virke

Hope var utdannet advokat, men han god tid til å skrive. Han skrev minst 32 skjønnlitterære bøker i sin levetid og han hadde mange ivrige lesere. I 1896 utga han *The Chronicles of Count Antonio*, fulgt i 1897 av en spenningsbok med handling fra en gresk øy kalt for «Phroso»  Han dro på reise for publisitet til USA i slutten av 1897 hvor han blant annet imponerte en reporter fra *New York Times* ved at minnet om sin helt Rudolf Rassendyll fra boken Zelda; en dannet kledd engelskmann med en hjertelig latter, soldatmessig holdning, tørr humor, «ganske omgjengelig», og med et drag av skarpsindighet.

I tillegg skrev han, eller var med på å skrive, flere skuespill og en del politisk sakprosa under den første verdenskrig, en del under beskyttelse av det britiske informasjonsdepartementet. Senere utgivelser var blant annet *Beaumaroy Home from the Wars*, i 1919, og *Lucinda* i 1920. Litteraturforskeren Lancelyn Green konkluderte med at Hope var en «førsteklasses amatør, men annenklasses profesjonell forfatter».

Hope giftet seg med Elizabeth Somerville (1885/6–1946) i 1903, og de fikk to sønner. Han ble adlet i 1918 for sine bidrag til propagandaen under verdenskrigen. Han utga en selvbiografi, *Memories and Notes*, i 1927. Hope døde av kreft i strupen da han var 70 år ved sitt landsens hjem i Walton-on-the-Hill i Surrey. Det er en blå plakett på hans hus i Bedford Square i London.

## Referanser


## Litteratur
* Lancelyn Green, Roger (1966): «Introduction to Prisoner of Zenda & Rupert of Hentzau». Everyman's Library. J. M. Dent & Sons. Denne seks siders introduksjon er hovedsakelig en biografi som har en detaljert biografi
* Taylor, Clare L. (2004): «Hawkins, Sir Anthony Hope &#91;pseud. Anthony Hope&#93; (1863–1933)» i: *Oxford Dictionary of National Biography*. Oxford University Press. doi:10.1093/ref:odnb/33769

## Eksterne lenker
* 
* 
* 
*  Digitale utgaver på norsk hos Nasjonalbiblioteket
*
Herodes Atticus

**Herodes Atticus** (gresk: Ηρώδης ο Αττικός, *Iródis o Attikós*; født 101, død 177 e.Kr.), eller **Atticus Herodes**, var en fornem og rik gresk aristokrat og sofist som tjenestegjorde som romersk senator. Han ble utpekt til romersk konsul i 143, han var den første greker som holdt rangen som *consul ordinarius* (i motsetningen til *consul suffectus*). Hans fulle latinske navn var Lucius Vibullius Hipparchus Tiberius Claudius Atticus Herodes (gresk: Λούκιος Βιβούλιος Ίππαρχος Τιβέριος Κλαύδιος Αττικός Ηρώδης). I henhold til Filostratos var Herodes Atticus framstående innenfor den andre sofisme. Den engelske forskeren M.I. Finley har beskrevet Herodes Atticus som «en beskytter av kunstartene (og ham selv som en forfatter og lærd av betydning), offentlig velgjører på en keiserlig skala, ikke bare i Athen, men andre steder i Hellas og Anatolia, innehaver av mange betydningsfulle posisjoner, venn og slektning av keisere.»

## Referanser


## Litteratur
;Primære kilder
* Aulus Gellius: *Attic Nights*
* Filostratos: ''Lives of the Sophists'', 2.1 (avsnittene 545-566)
* Filostratos: *Leben der Sophisten*. På gresk og tysk ved Kai Brodersen. Wiesbaden: Marix 2014, ISBN 978-3-86539-368-5

;Sekundære kilder
* Day, J., (1973): *An economic history of Athens under Roman domination*, Ayers Company Publishers
* Kennell, Nigel M. (1997): "Herodes and the Rhetoric of Tyranny" i: *Classical Philology*, 4, s. 316-362.
* Lambert, R. (1984): *Beloved and God: The Story of Hadrian and Antinous*, Viking.
* Papalas, A. J. (1981): "Herodes Atticus: An essay on education in the Antonine age" i: *History of Education Quarterly*, **21** (2), s. 171–188.
* Tobin, Jennifer (1997): *Herodes Attikos and the City of Athens: Patronage and Conflict Under the Antonines*, J. C. Gieben.
* Potter, David Stone (2004): *The Roman Empire at Bay, AD 18–395*, Routledge, ISBN 978-0-415-10058-8
* Wilson, N. G. (2006): *Encyclopedia of Ancient Greece*, Routledge
* Pomeroy, Sarah B. (2007): *The murder of Regilla: a case of domestic violence in antiquity*, Harvard University Press.

## Eksterne lenker
* 
* Plancia Magna, Aurelia Paulina, and Regilla: Civic Donors
«A Huguenot»

**«A Huguenot, on St. Bartholomew's Day, Refusing to Shield Himself from Danger by Wearing the Roman Catholic Badge»** (1852) er et maleri av John Everett Millais. Den lange tittelen er vanligvis forkortet til ***A Huguenot*** (*En hugenott*) eller ***A Huguenot on St Bartholomew's Day***.

Den avbilder et par, som er unge elskere, i en omfavnelse. Det velkjente motivet er gitt en dramatisk vri fordi «omfavnelsen» faktisk er et forsøk fra jenten for å få sin kjære til å bære et hvitt armbind, for å erklære sin lojalitet til katolisismen. Den unge mannen trekker forsiktig armbåndet av med den samme hånden som han omfavner jenten. Hendelsen refererer til Bartolomeusnatten i 1572 da franske protestanter (hugenotter) ble massakrert i Paris, som fører til flere massakrer andre steder i Frankrike. Et lite antall protestanter flyktet fra byen ved å bære hvite armbånd.

Millais hadde opprinnelig planlagt bare å skildre elskerne, men hadde blitt overtalt av sin prerafaelittiske kollega William Holman Hunt at motivet var for banalt. Etter å ha sett Giacomo Meyerbeers opera *[[Les hugenotter ]]*, som forteller historien om massakren, tilpasset Millais maleriet til denne hendelsen. I operaen forsøker rollefiguren Valentine forsøker også uten hell å få elskeren Raoul til å bære armbånd. Valget av et pro-protestantisk tema var også viktig fordi det prerafaelittiske broderskap hadde tidligere blitt angrepet for deres påståtte sympatier med Oxfordbevegelsen og til katolisismen. Noen av blomstene avbildet i scenen kan ha vært valgt på grunn av samtidens interesse i den såkalte blomsterspråk. De blå mariaklokkene til venstre kan for eksempel stå for tro og standhaftighet.

Maleriet ble utstilt sammen med *[[Ophelia (maleri)| Ophelia]]* i 1852 og bidro til å endre holdninger overfor prerafaelittene. Tom Taylor skrev en svært positiv omtale i*[[Punch (tidsskrift) | Punch ]]*. Maleriet ble gjengitt som en gravering og det ble Millais første store suksess. Som et resultat laget Millais en rekke andre malerier på lignende emner.

## Referanser
Fotoautotrofi

**Fotoautotrofe** eller **fototrofe** (*[[gresk (språk)|gresk]]*: *photo* = ”lys” + *auto* = «selv» + *troph* = «næring», med andre ord «lys-selvernærende») er organismer (typisk planter, alger og enkelte bakterier) som tar i bruk fotosyntese. Ved fotosyntesen omdanner energi fra sollys stoff fra en karbonkilde (CO<sub>2</sub>) og vann (som er kilde til hydrogen) til organiske stoff, som cellulose, med oksygen som biprodukt.

De fototrofe organismene danner derfor et naturlig grunnlag for næringskjedene, ved at de er produsenter. Organismer som ikke er avhengige av produsentene er derfor andre fototrofe, eller kjemotrofe-organismer. Blant bakterier som er fototrofe har man f.eks. cyanobakterier. Med fotosyntesen opprettholder de også karbonkretsløpet.

Noen fotosyntetiserende bakterier lever i sjøer og dammer, hvor de benytter seg av hydrogen fra hydrogensulfid i stedet for vann til den kjemiske prosessen. Her er chlorobium og  grønnsvovelbakterier. Cyanobakterier lever i ferskvann, sjø, jord og som symbiosepartnere med lav, med en plantelignende fotosyntese.

En *fotolitotrofisk autotrof* er en autotrof (selvernærende) organisme, bruker lysenergi og en uorganisk elektronkilde i fotosyntesen (f.eks. H2O, H2, H2S), og CO2 som sin karbonkilde. 

## Se også
* Autotrofi
** Kjemoautotrofi
* Heterotrofi
** Kjemoheterotrofi
** Fotoheterotrofi

## Referanser